## MODELI PËR DOKUMENTIN KONSULTATIV

Projektvendimi **“Për një shtesë dhe ndryshim në vendimin nr. 421, datë 13.05.2015, të Këshillit të Ministrave, “Për procedurat e shqyrtimit të kërkesave, dokumentacionin, afatet e shqyrtimit dhe kriteret e veçanta të licencimit të veprimtarive të lejuara me armët””.**

|  |
| --- |
|  Ministria e Brendshme fton qytetarë, shoqëritë tregtare që kryejnë veprimtari të lejuara me armët, organizata të shoqërisë civile, organet e pavarura, ekspertë të fushës dhe përfaqësues të tjerë të publikut të interesuar për të kontribuar përgjatë procesit të konsultimit publik të projektvendimit “Për një shtesë dhe ndryshim në vendimin nr. 94, datë 4.2.2015, të Këshillit të Ministrave “Për procedurat për armët, në rastet e deklarimit të vdekjes, deklarimit të mbylljes ligjore të aktivitetit, për qëllime studimore, të humbjes së armës, vjedhjes së saj apo dokumentit/autorizimit”Ministria e Brendshme mirëpret:* Komente të përgjithshme publike mbi procedurat, dokumentacionit dhe afateve të shqyrtimit të kërkesave për pajisjen me licencë për veprimtaritë e lejuara me armët.
* Komente nga cilido që mund të njohë fushën e rendit dhe sigurisë publike, dhe kryesisht atë të kontrollit të armëve për përdorim civil pjesë e fushës së përgjegjësisë së Ministrisë së Brendshme, si dhe sugjerime në lidhje me modelet më të mira të procedurave dhe afateve për ushtrimin e të drejtave në veprimtaritë e lejuara me armët.

Kontributet tuaja do të konsiderohen përgjatë procesit të përmirësimit të mëtejshëm të projektvendimit. Zyra e Ministrisë së Brendshme do të përmbledhë të gjitha sugjerimet dhe japë sqarime për mënyrën se si ato janë reflektuar në aktin e përmendur, dhe në rast se sugjerimet nuk reflektohen në projektvendim. |

Kohëzgjatja e konsultimeve:

|  |
| --- |
| Konsultimi publik do të zgjasë 1 muaj, nëpërmjet publikimit në RENJK, nga data 26 mars 2021 deri më 22 prill 2021. |

Si të përgjigjeni:

|  |
| --- |
| Mund të merrni pjesë në procesin e konsultimeve publike duke dërguar komente/kontribute për projektin:* Duke plotësuar formularin online të Regjistrit Elektronik për projektaktit, në adresën elektronike: <http://www.konsultimipublik.gov.al>.
* Me email duke dërguar propozimet/sugjerimet tuaja në adresën e koordinatorit të konsultimit publik për Ministrinë e Brendshme Keti Suli, në adresën: keti.suli@mb.gov.al.
* Me shkresa zyrtare nga ministritë e linjës.
 |

|  |
| --- |
| Të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet:Znj. Keti Suli - Koordinatore e Konsultimit Publik, e-mail keti.suli@mb.gov.al. Znj. Margarita Vogli – Specialiste e Sektorit të Hartimit dhe Koordinimit të Strategjive, Drejtoria e Politikave dhe Strategjive, e-mail margarita.vogli@mb.gov.al  |

Datat dhe vendet e takimeve publike:

|  |
| --- |
| Duke filluar nga fillimi i vitit 2021 ka filluar puna për identifikimin e grupeve të interesit, përcaktimi i metodave të konsultimit dhe janë zhvilluar vazhdimisht takime të grupit të punës si dhe ekspertë në fushën e armatimit.Gjithashtu, janë zhvilluar edhe takime të grupit të punës me përfaqësues të misioneve/partnerëve ndërkombëtarë që ofrojnë bashkëpunim dhe asistencë në fushën e kontrollit të armëve, municioneve dhe eksplozivëve. Për shkak të natyrës së tyre teknike, projektvendimi u konsultua me ekspertët e SEESAC - Zyra e Evropës Juglindore dhe Lindore për Kontrollin e Armëve të Vogla dhe të Lehta, në një seminar dy ditor (8-9 shkurt 2021) me përfaqësues të drejtorive përgjegjëse për draftimin e projektvendimit në Ministrinë e Brendshme. |

Sfondi i propozimit legjislativ

|  |
| --- |
| Në kuadër të miratimit të ndryshimeve në ligjin nr. 74/2014 “Për armët” në dhjetor të vitit 2020 si dhe Urdhrit nr. 158, datë 25.11.2019 të Kryeministrit “Për marrjen e masave për rregullimin e dispozitave ligjore për aplikimin e shërbimeve vetëm online, nga data 01.01.2020” u paraqit e nevojshme të reflektoheshin ndryshimet e parashikuara në këtë ligj edhe në aktet nënligjore përkatëse për një qartësi më të madhe të unifikimit të procedurave të shqyrtimit të kërkesave për pajisjen me licencë për veprimtaritë e lejuara me armët, përcaktimi i dokumentacionit, afateve të shqyrtimit dhe përcaktimi i kritereve e veçanta të licensimit, në kuadër të ndryshimeve në ligjin për armët si dhe të procesit të derregulimit. |

Propozimet

|  |
| --- |
| Qëllimi i këtij projektvendimi është unifikimi i procedurave të shqyrtimit të kërkesave për pajisjen me licencë për veprimtaritë e lejuara me armët, përcaktimi i dokumentacionit, afateve të shqyrtimit dhe përcaktimi i kritereve e veçanta të licensimit, në kuadër të ndryshimeve në ligjin për armët si dhe të procesit të derregulimit. Ky projektvendim synon të lehtësojë procesin e pajisjes me licencë për veprimtaritë e lejuara me armë, ku titullari i subjektit paraqet online kërkesën në strukturën e policisë.Qëllimi i këtij projektvendimi është ofrimi i shërbimeve, duke reduktuar kohën e marrjes së shërbimit, duke evituar burokracitë etj. |

Pyetjet

|  |
| --- |
| *Jeni të ftuar të jepni komentet dhe kontributet tuaja për të gjitha aspektet e projekt-ligjit të propozuar.* * A është e vështirë sigurimi dhe disponimi nga juaj i dokumentacionit që duhet të dorëzohet online, sipas parashikimeve të bëra në këtë projektvendim?
* Si e vlerësoni procedurën që duhet të ndiqet nga strukturat e Policisë së Shtetit për pranimin, verifikimin dhe shqyrtimin e dokumentave për licensim?
* A mendoni se është i mjaftueshëm afati i parashikuar për ripërtëritjen e licencës online i përcaktuar si afat para përfundimit të afatit të licencës aktuale në përdorim?
* Si i vlerësoni kriteret e veçanta për ushtrimin e veprimtarisë së lejuar me armë të parashkuara në këtë projektvendim, krahas atyre të përcaktuara në ligjin nr. 74/2014 “Për armët”, të ndryshuar?
 |